Document ID: 31997R1956

KOMISSION ASETUS (EY) N:o 1956/97,
annettu 8 päivänä lokakuuta 1997,
neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta ja kyseisen asetuksen muuttamisesta julkisen intervention osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 6 artiklan 7 kohdan ja 22 a artiklan 3 kohdan,
sekä katsoo, että
tietyillä yhteisön markkinoilla parhaillaan havaittavissa olevan naudanlihan vähäisen kulutuksen vuoksi alan hintojen huomattava lasku jatkuu edelleen; tämä tilanne edellyttää tiettyjä laatuluokkia koskevia tukitoimenpiteitä,
tämän vuoksi olisi säädettävä tietyistä poikkeuksista komission asetuksen (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 1304/97 (4), säännöksiin vuoden 1997 neljännen vuosineljänneksen aikana avattavien tarjouskilpailujen osalta,
on syytä laajentaa Yhdistyneen kuningaskunnan ja Irlannin osalta vahvistettua hyväksyttävien laatujen luetteloa, jotta interventio voisi täyttää tehtävänsä vakavassa markkinatilanteessa,
koska tiettyjen vähemmän arvokkaiden palojen kuten ohuiden kuvelihojen kysyntä on heikkoa kyseisellä ajanjaksolla, on aiheellista hyväksyä myös "pistooli"-tyyppisten etuneljännesten, joihin kyseinen ohut kuveliha liittyy, osto interventioon; olisi säädettävä tarkasti etuneljännesten hyväksymisedellytyksistä,
etuneljänneksiä interventioon ostettaessa tällaisten tuotteiden hinta olisi määriteltävä ruhohintojen perusteella,
asetuksen (ETY) N:o 2456/93 4 artiklan 2 kohdan h alakohdassa säädettyä enimmäispainoa ei poikkeuksellisesti ole sovellettu; on syytä palata asteittain alunperin säädettyyn painorajoitukseen,
naudanliha-alalla vallitsevan vaikean tilanteen vuoksi olisi säilytettävä väliaikaisesti ennallaan markkinoiden keskihintaan sovellettavan hinnankorotuksen määrä, jonka avulla määritetään korkein ostohinta,
kokemus on osoittanut, että on syytä mukauttaa ruhoihin, puoliruhoihin ja neljänneksiin sovellettavat vaatimukset, jotta voidaan ottaa huomioon luuttomaksi leikattavan luullisen lihan tunnistamista koskevat tietyt yksityiskohtaiset säännöt tämän lihan haltuun ottamista varten, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 2456/93 4 artiklan 1 kohdan ensimmäisestä alakohdasta poiketen lisätuotteet, joita voidaan ostaa interventioon, vaikka niitä ei mainita kyseisen asetuksen liitteessä III, ovat seuraavat:
YHDISTYNYT KUNINGASKUNTA
Iso-Britannia
- laatuluokka C, luokka U3 ja luokka U4,
- laatuluokka C, luokka O3 ja luokka O4.
Pohjois-Irlanti
- laatuluokka C, luokka O3 ja luokka O4.
IRLANTI
- laatuluokka C, luokka O4.
R3-laadun ja O4-laadun interventiohinnan väliseksi erotukseksi vahvistetaan 30 ecua 100 kilogrammalta.
R3-laadun osalta esitettyjen tarjousten muuntamisen O4-laaduksi käytettäväksi kertoimeksi vahvistetaan 0,914 (luokassa keskimääräinen).
2. Asetuksen (ETY) N:o 2456/93 4 artiklan 2 kohdasta poiketen
a) Yhdistyneessä kuningaskunnassa kasvatettujen kuohittujen, yli 30 kuukauden ikäisten eläinten ruhoja ja puoliruhoja ei voi ostaa interventioon;
b) interventioon voi ostaa:
- kyseisessä kohdassa tarkoitetuista ruhoista tai puoliruhoista suoraan leikattuja etuneljänneksiä, joissa on viisi kylkiluuta; etuneljännesten hinta johdetaan ruhohinnasta käyttämällä kerrointa 0,80,
- kyseisessä kohdassa tarkoitetuista ruhoista ja puoliruhoista "pistooli"-leikkuulla saatuja etuneljänneksiä, joissa on mukana niihin liittyvä ohut kuveliha ja jotka on tarkoitus leikata luuttomiksi asetuksen II jakson mukaisesti; etuneljännesten hinta johdetaan ruhohinnasta käyttämällä kerrointa 0,68.
3. Asetuksen (ETY) N:o 2456/93 4 artiklan 2 kohdan h alakohdasta poiketen edellä mainitussa säännöksessä tarkoitetut ruhot eivät saa painaa yli 360 kilogrammaa.
4. Poiketen siitä, mitä asetuksen (ETY) N:o 2456/93 14 artiklan 1 kohdan
a) ensimmäisessä virkkeessä säädetään, markkinoiden keskihintaan sovellettavan korotuksen määrä on 14 ecua 100 kilogrammalta teuraspainoa;
b) toisessa virkkeessä säädetään, markkinoiden keskihintaan sovellettavan korotuksen määrä on 7 ecua 100 kilogrammalta teuraspainoa.
5. Asetuksen (ETY) N:o 2456/93 17 artiklasta poiketen silloin, kun haltuunotto koskee ainoastaan etuneljänneksiä, ne on esitettävä interventioelimen hyväksymistä varten yhdessä vastaavan takaneljänneksen kanssa, jotta erityisesti enimmäispaino, tarjontamuoto ja ruhon, josta ne on saatu, luokitus voidaan tarkastaa.
Jos etu- ja takaneljännekset on kuitenkin tarkastettu ennakkoon kyseisen artiklan 3 kohdassa tarkoitettujen edellytysten mukaisesti, ennakkotarkastuksessa hyväksytyt etuneljännekset voidaan esittää interventiokeskuksessa lopullista haltuunottoa varten ilman takaneljännestä, kun ne on kuljetettu interventiokeskukseen sinetöidyllä kuljetusvälineellä.
6. Asetuksen (ETY) N:o 2456/93 liitteessä V olevan 2 kohdan c alakohdasta poiketen tässä asetuksessa etuneljänneksellä tarkoitetaan
- 5 kohdan edellytysten mukaisen jäähdyttämisen jälkeen leikattua ruhonosaa,
- suoraan leikattua ruhonosaa, jossa on viisi kylkiluuta, tai
- "pistooli"-leikkuulla leikattua ruhonosaa, jossa on siihen liittyvä ohut kuveliha ja viisi kylkiluuta.
7. Asetuksen (ETY) N:o 2456/93 liitteessä VII olevan 1.2.8. kohdan "Interventiokuve" ensimmäisestä alakohdasta poiketen kuve irrotetaan "pistoolileikkuulla" leikattaessa kokonaan etuneljänneksestä viidennen kylkiluun kohdalta.
2 artikla
Korvataan asetuksen (ETY) N:o 2456/93 liitteessä V olevan 3 kohdan viimeinen virke seuraavasti:
"Rintakalvon on oltava ehjä, sanotun kuitenkaan rajoittamatta tämän asetuksen 17 artiklan 5 kohdan säännösten soveltamista."
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sen 1 artiklaa sovelletaan loka-, marras- ja joulukuussa 1997 avattaviin tarjouskilpailuihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä lokakuuta 1997.

Labels: 3
17